CELEX: 62012CB0021
Language: mt
Date: 2013-01-17 00:00:00
Title: Kawża C-21/12 P: Digriet tal-Qorti tal-Ġustizzja (L-Għaxar Awla) tas- 17 ta’ Jannar 2013 — Abbott Laboratories vs Uffiċċju għall-Armonizzazzjoni fis-Suq Intern (Trade marks u Disinni) (Appell — Trade mark Komunitarja — Sinjal verbali “RESTORE” — Rifjut ta’ reġistrazzjoni — Raġunijiet assoluti għal rifjut — Karattru deskrittiv — Assenza ta’ karattru distintiv — Dritt għal smigħ — Regolament (KE) Nru207/2009 — Artikoli 7(1)(b) u (c), et 75, it-tieni sentenza — Ugwaljanza fit-trattament)

13.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 108/7
            
         Digriet tal-Qorti tal-Ġustizzja (L-Għaxar Awla) tas-17 ta’ Jannar 2013 — Abbott Laboratories vs Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-21/12 P) (1)
   
   (Appell - Trade mark Komunitarja - Sinjal verbali “RESTORE” - Rifjut ta’ reġistrazzjoni - Raġunijiet assoluti għal rifjut - Karattru deskrittiv - Assenza ta’ karattru distintiv - Dritt għal smigħ - Regolament (KE) Nru207/2009 - Artikoli 7(1)(b) u (c), et 75, it-tieni sentenza - Ugwaljanza fit-trattament)
   2013/C 108/13
   Lingwa tal-kawża: il-Ġermaniż
   
      Partijiet
   
   
      Appellanti: Abbott Laboratories (rappreżentant: R. Niebel, avukat)
   
      Parti oħra fil-proċedura: Uffiċċju għall-Armonizzazzjoni fis-Suq Intern (Trade marks u Disinni) (rappreżentant: D. Walicka, aġent)
   
      Suġġett
   
   Appell mis-sentenza tal-Qorti Ġenerali (Is-Sitt Awla), tal-15 ta’ Novembru 2011, Abbott Laboratories vs UASI (T-363/10), li permezz tagħha l-Qorti Ġenerali ċaħdet ir-rikors tar-rikorrenti ppreżentat kontra d-deċiżjoni tal-Ewwel Bord tal-Appell tal-UASI, tad-9 ta’ Ġunju 2010 (Każ R 1560/2009-1), dwar applikazzjoni għar-reġistrazzjoni tas-sinjal verbali RESTORE bħala trade mark Komunitarja — Ksur tal-Artikolu 7(1)(b) u (c) u kif ukoll tal-Artikolu 75 tar-Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1) — Karattru distintiv tas-sinjal verbali RESTORE
   
      Dispożittiv
   
   
               (1)
            
            
               L-appell huwa miċħud
            
         
               (2)
            
            
               Abbott Laboratories hija kkundannata għall-ispejjeż.
            
         
      (1)  GU C 98, 31.03.2012.